cyanic-selkie/wikianc huggingface dataset:
ขนมหนวดมังกร
ขนมหนวดมังกร หรือ ขนมไหมฟ้า หรือ ขนมสายไหมจีน (Dragon's beard candy, Chinese cotton candy, Cocoon candy; อักษรจีนตัวเต็ม: 龍鬚糖, 龙须糖; พินอิน: Lóng xū táng; อักษรจีนตัวย่อ: 銀絲糖, 銀絲糖; พินอิน: Yín sī táng) เป็นขนมแบบดั้งเดิมของชาวจีน พบได้ตามแถบชุมชนจีน และได้แพร่กระจายไปในหลายประเทศทั่วโลก โดยเฉพาะอย่างยิ่งในเอเชียตะวันออก เช่น มาเก๊า, สิงคโปร์, แคนาดา, สหรัฐอเมริกา, ไต้หวัน, ญี่ปุ่น ในเกาหลีถือเป็นขนมหวานที่มีค่ายิ่งในราชสำนัก ขนมหนวดมังกร มีที่มาตั้งแต่ยุคราชวงศ์ฮั่นเมื่อ 2,000 ปีมาแล้ว กล่าวกันว่า พ่อครัวคนหนึ่งซึ่งเพลินเพลินในการทำขนมแบบใหม่กับพระจักรพรรดิ์ ด้วยการยืดส่วนผสมแบบแป้งที่ทำจากแป้งข้าวเจ้าเป็นเส้นเล็ก ๆ บาง ซึ่งแลดูคล้ายกับหนวดหรือเคราที่สามารถติดอยู่กับใบหน้าผู้คน การที่ได้ชื่อว่า "หนวดมังกร" อาจเป็นเพราะมังกรเป็นสัญลักษณ์ของพระจักรพรรดิ์ ในสมัยโบราณ ขนมหนวดมังกรถือเป็นของที่ทำเพื่อถวายแด่พระจักรพรรดิ์และชนชั้นสูงในราชสำนักเท่านั้น ในช่วงปฏิวัติวัฒนธรรม ขนมหนวดมังกรถูกห้ามจากยุวชนแดง ตามคำสั่งของพรรคคอมมิวนิสต์จีน ที่ห้ามประชาชนประกอบกิจกรรมที่อาจเกี่ยวข้องกับราชวงศ์ฮั่น การทำขนมหนวดมังกรถือเป็นศิลปะละเอียดอ่อนอย่างหนึ่ง จึงทำให้หาผู้สืบทอดได้ยาก อย่างไรก็ตามในช่วงไม่กี่ปีที่ผ่านมาก็ได้ปรากฏตัวขึ้นอีกครั้งในสถานที่ท่องเที่ยว เช่น เทศกาลตามถนนสายต่าง ๆ และแพร่กระจายไปทั่วโลกได้ไกลถึงจุดหมายปลายทางของผู้เชี่ยวชาญ
พระราชวังกัมโพชธานี
พระราชวังกัมโพชธานีถูกเผาจนเหลือแต่เพียงซาก หลังจากการสวรรคตของพระเจ้าบุเรงนอง ด้วยกบฏยะไข่ พร้อม ๆ กับอาณาจักรตองอูที่เคยเรืองอำนาจเสื่อมลง
จนกระทั่งในปี พ.ศ. 2533 รัฐบาลพม่าได้ขุดค้นพบซากของพระราชวังที่เหลือเพียงแค่ตอไม้ที่โผล่พ้นดินออกมาเท่านั้น และได้มีการเร่งสร้างพระราชวังจำลององค์ใหม่ขึ้นมา ฉาบด้วยสีทองทั้งหลัง ทั้งที่พื้นดินบริเวณโดยรอบได้ขุดพบโบราณวัตถุต่าง ๆ มากมาย ซึ่งเชื่อว่ายังมีอยู่อีกจำนวนมากที่ยังไม่ถูกขุดขึ้นมา แต่ได้ถูกทางการสร้างพระราชวังทับลงไปแล้ว แต่ซากไม้ที่ใช้สร้างพระราชวังแต่ครั้งอดีตที่ยังหลงเหลืออยู่ได้ถูกจัดแสดง ซึ่งไม้แต่ละท่อนมีตัวอักษรจารึกอยู่ว่าเป็นผลงานของเมืองใด ภายในพระราชวัง มีพระราชบัลลังก์ที่มีชื่อว่า "บัลลังก์ภุมรินทร์" หรือ "บัลลังก์ผึ้ง"  ซึ่งสร้างขึ้นมาจากคติเรื่องจักรวาลตามความเชื่อของศาสนาฮินดู
Lepeostegeres
ถิ่นกำเนิดของมันคือ มาเลเซีย ถึง นิวกินี
สปีชีส์ในสกุล ได้แก่:
การสังหารหมู่ที่โรงเรียนมาร์จอรี
เมื่อวันที่ 14 กุมภาพันธ์ พ.ศ. 2561 ที่โรงเรียนมัธยมมาร์จอรี สโตนแมน ดักลาส โรงเรียนในเมืองพาร์คแลนด์ รัฐฟลอริดา ได้เกิดเหตุสังหารหมู่ โดยมีผู้เสียชีวิตทั้งหมด 17 ราย นักเรียนเสียชีวิต 14 ราย บุคลากรเสียชีวิต 3 ราย ได้แก่ครูสอนภูมิศาสตร์ ผู้ช่วยโค้ชทีมฟุตบอล และ ผู้อำนวยการด้านการกีฬา
เป็นเหตุการณ์ที่มีผู้เสียชีวิตจากเหตุกราดยิงในมหาวิทยาลัยและโรงเรียนเป็นอันดับที่สามนับตั้งแต่ปี พ.ศ. 2383 รองจาก การสังหารหมู่ที่มหาวิทยาลัยเวอร์จิเนียเทค ซึ่งมีผู้เสียชีวิต 33 ราย เหตุยิงกันในโรงเรียนประถมแซนดีฮุก ในเมืองนิวทาวน์ ซึ่งเกิดในปี พ.ศ. 2555 มีผู้เสียชีวิตในเหตุการณ์นั้น 28 ราย
ก่อนเกิดเหตุการณ์ นาย นิโคลัส ครูซ ได้โพสวิดิโอลงในเว็บไซด์ยูทิวบ์ ภายหลังจากที่ นาย เบน เบนไนท์ ได้เข้าไปรับชม เขาตัดสินใจแจ้งสำนักงานสอบสวนกลาง โดยสำนักงานสอบสวนกลางได้ตรวจสอบแต่ไม่สามารถระบุคนโพสต์ได้ นาย จิม การ์ด ครูประจำโรงเรียนกล่าวว่าทาง โรงเรียนเคยแจ้งเตือนครูให้ระมัดระวังถึงพฤติกรรมของนาย นิโคลัส ครูซ ด้านนักเรียนกล่าวว่าเคยมีผู้พบกระสุนปืนในกระเป๋าของผู้ก่อเหตุ และคาดว่านั้นคือสาเหตุที่โรงเรียนไล่เขาออก
เช้าวันเกิดเหตุที่โรงเรียนมัธยมมาร์จอรี สโตนแมน ดักลาส ทางโรงเรียนได้ทำการซ้อมหนีไฟ โดยในช่วงบ่าย สัญญาณเตือนไฟไหม้ได้ดังขึ้นอีกครั้ง ส่งผลให้นักเรียนสับสนและคิดว่าไม่ได้มีเหตุร้ายแรง นักเรียนในโรงเรียนเข้าใจว่าเป็นเพียงการซ้อม อีกทั้งโรงเรียนได้ซ้อมรับมือเหตุการณ์กราดยิงในโรงเรียนไปเมื่อ 6 สัปดาห์ก่อน ภายหลังได้ยินเสียงปืนเด็กนักเรียนจึงได้ตระหนักว่าไม่ใช่การซ้อมโดยส่วนหนึ่งวิ่งไปที่ถนนหน้าโรงเรียน และบางส่วนเลือกที่จะหาที่กำบัง โดยนาย นิโคลัส ครูซ ใช้อาวุธปืน AR-15 Rifle ในการสังหารครั้งนี้
ภายหลังเหตุการณ์นี้มีการพยายามรณรงค์เรื่องกฎหมายอาวุธปืนในสหรัฐอเมริกา ได้มีการยกย่องและให้เหรียญกล้าหาญแก่ นักศึกษาวิชาทหารรุ่นเยาว์ของกองทัพสหรัฐฯ จำนวน 3 ราย ได้แก่ Martin Duque Alaina Petty และ Peter Wang โดย Peter Wang เป็นชาวจีนคนเดียวที่เสียชีวิตในเหตุการณ์นี้
จากการสอบสวน นาย นิโคลัส ครูซ แม่บุญธรรมของเขาเสียชีวิตเมื่อปี เดือน พฤศจิกายน พ.ศ. 2560 ส่วนพ่อเสียชีวิตตั้งแต่ปี พ.ศ. 2547 เขาได้ย้ายมาอยู่กับพ่อแม่ของเพื่อนร่วมโรงเรียนตั้งแต่เดือนพฤศจิกายน พ.ศ. 2560
ต่อมาวันที่ 18 พฤษภาคม พ.ศ. 2561 มีเหตุการณ์กราดยิงที่โรงเรียนมัธยม ซานตาเฟ่ รัฐเท็กซัส มีผู้เสียชีวิต 10 ราย
วันที่ 27 ตุลาคม พ.ศ. 2561 มีเหตุการณ์กราดยิงในโบสถ์มีผู้เสียชีวิต 11 ราย รัฐเพนซิลเวเนีย และวันที่ 7 พฤศจิกายน พ.ศ. 2561 มีเหตุการณ์กราดยิงที่เมืองทาวน์ซันโอคส์ รัฐแคลิฟอร์เนีย มีผู้เสียชีวิต 13 ราย
พรรคไทยชนะ
พรรคไทยชนะ เป็นพรรคการเมืองไทยที่จดทะเบียนก่อตั้งเป็นลำดับที่ 13/2564 เมื่อวันที่ 31 สิงหาคม พ.ศ. 2564 โดยมี จักรพงศ์ ชื่นดวง เป็นหัวหน้าพรรคคนแรก และ รมนต์อร บุญเรือง เป็นเลขาธิการพรรคคนแรก
หลังจากนั้นในวันที่ 18 ตุลาคม พ.ศ. 2564 รมนต์อร บุญเรือง เลขาธิการพรรคพร้อมด้วยคณะกรรมการบริหารพรรคอีก 8 คนได้ยื่นหนังสือลาออกจากตำแหน่ง โดยจักรพงศ์ ชื่นดวง หัวหน้าพรรค ได้รับทราบจดหมายลาออกทั้ง 9 ฉบับในวันที่ 26 ตุลาคม ทำให้คณะกรรมการบริหารพรรคที่เหลือต้องพ้นจากตำแหน่งทั้งคณะแต่ยังคงรักษาการในตำแหน่งจนกว่าจะมีการเลือกตั้งคณะกรรมการบริหารพรรคชุดใหม่ โดยอดีตกรรมการบริหารพรรคทั้ง 9 คนให้เหตุผลในการลาออกว่าไม่พอใจการทำงานของหัวหน้าพรรค
ในวันที่ 24 เมษายน พ.ศ. 2565 พรรคไทยชนะได้จัดประชุมใหญ่สามัญครั้งที่ 1/2565 เพื่อเลือกตั้งคณะกรรมการบริหารพรรคชุดใหม่จำนวน 13 คนและจัดตั้งสาขาพรรคประจำภาคเหนือที่ จังหวัดเชียงใหม่ ซึ่งที่ประชุมมีมติเลือก จักรพงศ์ ชื่นดวง ให้ดำรงตำแหน่งหัวหน้าพรรคต่อเป็นสมัยที่ 2 ส่วนตำแหน่งเลขาธิการพรรคที่ประชุมมีมติเลือก ฐานวัฒน์ วิบูลย์ธนสาร อดีตรองหัวหน้าพรรคให้ดำรงตำแหน่งเลขาธิการพรรคคนใหม่
ต่อมาในวันที่ 3 มีนาคม พ.ศ. 2566 พรรคไทยชนะได้ เลือกหม่อมราชวงศ์จัตุมงคล โสณกุล เป็นแคนดิเดตนายกรัฐมนตรีของพรรค
แพฟอส
แพฟอส (Paphos; Πάφος, ; Baf) เป็นนครริมทะเลทางตะวันตกเฉียงใต้ของประเทศไซปรัส เป็นเมืองหลักของเขตแพฟอส ในสมัยคลาสสิก มีสองสถานที่ที่มีชื่อเรียก แพฟอส คือ โอลด์แพฟอส ซึ่งปัจจุบันคือ คูเคลีย และอีกที่คือ นิวแพฟอส นครในปัจจุบันของแพฟอสตั้งอยู่ริมชายฝั่งทะเลเมดิเตอร์เรเนียน ทางทิศตะวันตกของลีมาซอล (เมืองท่าที่ใหญ่ที่สุดของเกาะ) ราว 50 km ทั้งสองเมืองเชื่อมโยงด้วยถนนไฮเวย์สายเอ 6 เมืองมีสนามบินนานาชาติแพฟอส สนามบินที่ใหญ่เป็นอันดับ 2 ของประเทศ เมืองมีภูมิอากาศแบบเมดิเตอร์เรเนียนกึ่งเขตร้อน
แพฟอสติดอยู่ในรายชื่อมรดกโลกทางวัฒนธรรมและธรรมชาติจากการมีซากปรักหักพังโบราณสถาน และได้รับเลือกเป็นเมืองหลวงทางวัฒนธรรมของยุโรปในปี ค.ศ. 2017 คู่กับเมืองออร์ฮูส ของประเทศเดนมาร์ก
เจ้าพ่อตลาดหุ้น
เจ้าพ่อตลาดหุ้น (大時代) เป็นละครโทรทัศน์ฮ่องกงออกฉายครั้งแรกทางช่องทีวีบีเจดในปี 1992 เนื้อเรื่องอยู่ในช่วงระหว่างปี 1970 ถึง 1990 เป็นเวลาสามทศวรรษในฮ่องกงและไต้หวันผ่านปรากฏการณ์ทางสังคมและการเงินต่างๆ รวมถึงซันเหอและการทุจริตในตลาดหลักทรัพย์ฮ่องกงในแต่ละช่วงเวลา ละครได้รับการแสดงโดยเหล่านักแสดงของทีวีบีที่มีชื่อเสียงอย่างเจิ้ง เส้าชิวและหลิว ซงเหรินรวมถึงนักแสดงที่ได้รับรางวัลอย่างหลิว ชิงยฺหวิน ละครยังเป็นที่จดจำในฐานะปรากฏการณ์ทางวัฒนธรรมในตลาดหุ้นฮ่องกงที่เรียกว่า "ผลกระทบติงไห่"
ยุทธการที่มะนิลา (ค.ศ. 1945)
ยุทธการที่มะนิลา (Labanan sa Maynila; マニラの戦い; Batalla de Manila; 3 กุมภาพันธ์ - 3 มีนาคม ค.ศ. 1945) เป็นการรบครั้งใหญ่ของการทัพฟิลิปปินส์ ค.ศ. 1944-45 ในช่วงสงครามโลกครั้งที่สอง เป็นการสู้รบทางกองกำลังทหารจากทั้งสหรัฐและฟิลิปปินส์ต่อสู้กับกองกำลังญี่ปุ่นในกรุงมะนิลา เมืองหลวงของฟิลิปปินส์ เป็นการสู้รบที่ยาวนานเป็นเดือน ส่งผลทำให้พลเรือนเสียชีวิตกว่า 100,000 คน และเมืองได้ถูกทำลายทั้งหมด เป็นยุทธภูมิการสู้รบภายในเมืองที่เลวร้ายที่สุดที่กองทัพอเมริกันในเขตสงครามแปซิฟิก กองกำลังญี่ปุ่นได้กระทำการสังหารหมู่พลเรือนชาวฟิลิปปินส์ในช่วงการสู้รบแต่กระนั้นการใช้อาวุธของทหารอเมริกันได้สังหารผู้คนไปมากมายเช่นกัน เช่น การยิงปืนใหญ่ของทหารอเมริกันยังได้ทำลายมรดกทางสถาปัตยกรรมและวัฒนธรรมของกรุงมะนิลาที่มีมาตั้งแต่สมัยก่อตั้งเมือง กรุงมะนิลากลายเป็นหนึ่งในเมืองหลวงที่ได้รับความเสียหายมากที่สุดในช่วงสงครามทั้งหมด เทียบเท่ากับกรุงเบอร์ลินและกรุงวอร์ซอ การสู้รบครั้งนี้ได้ยุติการยึดครองทางทหารของญี่ปุ่นในฟิลิปปินส์เกือบสามปี (ค.ศ. 1942-1945) การรบชนะเป็นเครื่องหมายสำคัญสู่กุญแจแห่งชัยชนะในการทัพของนายพล ดักลาส แมกอาเธอร์ จนถึงปัจจุบัน
โรงเรียนสาธิตยานากาวา
โรงเรียนสาธิตยานากาวา (柳川高等学校付属タイ中学校; Yanagawa Demonstration School; ตัวย่อ: ย.ก.) เป็นโรงเรียนเอกชนในสังกัดสำนักงานคณะกรรมการส่งเสริมการศึกษาเอกชน กระทรวงศึกษาธิการ มีรูปแบบการจัดการศึกษาที่เน้นคณิตศาสตร์ วิทยาศาสตร์ และเทคโนโลยี (SMTP) และเสริมภาษาญี่ปุ่น และภาษาอังกฤษ (JP-EN)
ประวัติ
โรงเรียนสาธิตยานากาวา จัดตั้งขึ้นโดย ดร.เชาว์ เต็มรักษ์ นายกสมาคมพัฒนาบุคลากร (ไทย-ญี่ปุ่น)​ ซึ่งได้ไปใช้ชีวิตในประเทศญี่ปุ่นมาเป็นเวลา 9 ปี ทำให้มีแนวคิดในการใช้ญี่ปุ่นเป็นฐานในการพัฒนาเยาวชนไทย และเนื่องในโอกาส 120 ปี ความสัมพันธ์ทางการทูตไทย-ญี่ปุ่น จึงได้ลงนามความร่วมมือทางการศึกษา (MOU) กับ นายเคน โคกะ (Ken Koga) โรงเรียนยานากาวา จังหวัดฟูกูโอกะ ประเทศญี่ปุ่น เมื่อวันที่ 9 เมษายน 2556 ตามโครงการพัฒนาเยาวชนคนพันธุ์ใหม่เพื่อสังคมไทย และได้ดำเนินการสร้างโรงเรียนสาธิตยานากาวาขึ้นที่จังหวัดนครศรีธรรมราช และเป็นบ้านเกิดเมืองนอนของ ดร.เชาว์ เต็มรักษ์ ภายใต้ความตั้งใจที่ว่า จบจากแดนไกลตั้งใจกลับมาพัฒนาบ้านเกิด เมื่อวันที่ 29 พฤษภาคม พ.ศ. 2558 ได้ดำเนินการพิธีวางศิลาฤกษ์และยกเสาเอก เพื่อก่อสร้างโรงเรียนมสาธิตยานากาวา และมีพิธีเปิดโรงเรียนสาธิตยานากาวา เมื่อวันที่ 8 พฤษภาคม พ.ศ. 2559 โดยมีนักเรียนรุ่นที่ 1 จำนวน 16 คน หลังจากนักเรียนจบการศึกษาแล้ว ได้เดินทางไปเรียนต่อที่โรงเรียนยานากาวาปีละ 10 คน - 15 คน และสอบเข้าเรียนต่อระดับมัธยมศึกษาตอนปลายโรงเรียนยอดนิยมได้ตามเป้าหมาย และผลการสอบO-Net ได้คะแนนสูงกว่าระดับมาตรฐานชาติ ระดับภาค และระดับจังหวัดนครศรีธรรมราชติดต่อกับ 5 ปี
หลักสูตร
โรงเรียนสาธิตยานากาวา จัดการเรียนการสอนโดยใช้หลักสูตรแกนกลางการศึกษาขั้นพื้นฐาน ของกระทรวงศึกษาธิการ โดยการจัดการแบบญี่ปุ่นบูรณาการกับศาสตร์พระราชา ซึ่งเน้นการศึกษาคณิตศาสตร์ วิทยาศาสตร์ และเทคโนโลยี (Science Mathematics and Technology Program ; SMTP) และเน้นภาษาญี่ปุ่น และภาษาอังกฤษ (Japanese and English Program ; JEP)
มูยุล มหาบุรุษพิชิตแผ่นดิน
มูยุล มหาบุรุษพิชิตแผ่นดิน (바람의 나라 ,The Kingdom of The Winds) เป็นละครซีรีส์ที่เล่าเรื่องราวของ "องค์ชายมูยุล" หรือ พระเจ้าแทมูซินกษัตริย์องค์ที่ 3 แห่ง อาณาจักรโกคูรยอ ผู้เป็นพระราชนัดดาใน พระเจ้าทงเมียงยอง หรือ จูมง และเป็นพระโอรสใน พระเจ้ายูริ และทรงเป็นวีรบุรุษคนสำคัญของเกาหลี โดยในได้นำมาฉายในประเทศไทยทาง สถานีโทรทัศน์ไทยทีวีสีช่อง 3 อสมท. เริ่มออกอากาศวันอาทิตย์ที่ 12 กรกฎาคม พ.ศ. 2552 เวลา 18.00 น. - 20.00 น. ต่อมาได้เลื่อนเวลาออกอากาศเร็วขึ้น 15 นาที เป็นเวลา 17.45 น. - 19.45 น. และออกอากาศซ้ำทุกวันจันทร์ - ศุกร์ เวลา 02.30 - 03.25 น. เริ่ม 26 กรกฎาคม 2555 - 20 กันยายน 2555
นักแสดง
{| class="wikitable" !ชื่อนักแสดง !ชื่อนักแสดง ภาษาเกาหลี !บทบาท <TD>พระมเหสีมียู(แม่ขององค์ชายยอจิน)</TD> </TR> <TR> <TD>คิม ฮเย ซอง</TD> <TD>김혜성</TD> <TD>องค์ชายยอจิน(น้องชายของมูยุล)</TD> </TR> <TR> <TD>ลี จง วอน</TD> <TD>이종원</TD> <TD>องค์ชายแฮเมียง (พี่ชายขอมูยุล)</TD> </TR> <TR> <TD>คิม จอง ฮวา</TD> <TD>김정화</TD> <TD>ลีจีอา (พระมเหสีของมูยุล)</TD> <TR> <TD>ลี ซี ยอง</TD> <TD>이시영</TD> <TD>ยอน ฮวา(สาวใช้ขององค์ชายยอจิน)</TD> </TR> <TR> <TD>โอ ยุน ฮา</TD> <TD>오윤하</TD> <TD>เฮยา(แม่เลี้ยงของมูยุล)</TD> </TR> <TR> <TD>คิม แจ อุก</TD> <TD>김재욱</TD> <TD>ชูพัลโซ(ทหารของมูยุล)</TD> </TR> <TR> <TD>จาง แท ซอง</TD> <TD>장태성</TD> <TD>มาโน(เพื่อนสนิทของมูยุล)</TD> </TR> <TR> <TD>คิม ซาง โฮ</TD> <TD>김상호</TD> <TD>มาฮวาง (พ่อค้าใหญ่ในโกคูรยอ)</TD> </TR>
วอลเลย์บอลเยาวชนชายชิงแชมป์เอเชีย 1980
วอลเลย์บอลเยาวชนชายชิงแชมป์เอเชีย 1980 (Asian Men's Junior Volleyball Championship) เป็นการแข่งขันเป็นวอลเลย์บอลระดับเยาวชนครั้งที่ 1 ซึ่งมีกำหนดจะจัดขึ้นที่โซล ประเทศเกาหลีใต้ ระหว่างวันที่ 19–26 ตุลาคม ค.ศ. 1980
มิยุ ทากางิ
มิยุ ทากางิ ( 高木 美佑<rt>たかぎ みゆ</rt>, 8 กันยายน 1996 -) เป็นนักพากย์หญิงชาวญี่ปุ่น เกิด ที่เมืองเซ็นได จังหวัดมิยางิ สังกัด 81 Produce ส่วนสูง 165 ซม.
ยุทธการที่ด่านแฮบังก๋วน
ยุทธการที่ด่านแฮบังก๋วน สงครามใน ยุคสามก๊ก ที่เป็นความขัดแย้งระหว่าง เล่าปี่ และ เตียวฬ่อ ซึ่งสงครามครั้งนี้นับเป็นจุดเริ่มต้นของการแบ่งเป็นสามก๊กอย่างชัดเจนในเวลาต่อมา ยุทธการครั้งนี่ไม่ปรากฏว่าอยู่ในจดหมายเหตุสามก๊ก จึงสันนิษฐานกันว่ายุทธการครั้งนี้น่าจะเป็นเพียงเรื่องแต่งเท่านั้น
ภูมิหลัง
ในปี ค.ศ. 211 ม้าเฉียวโจมตีโจโฉหลังจากโจโฉใช้แผนลวงบิดาของม้าเฉียว (ม้าเท้ง) และน้องชายสองคนของม้าเฉียว (ม้าฮิวและม้าเทียด) เข้าเมืองฮูโต๋แล้วจับไปประหารชีวิต นำไปสู่ยุทธการที่ด่านตงก๋วนระหว่างม้าเฉียวและโจโฉ ม้าเฉียวพ่ายแพ้ต้องหนีมาพึ่งขุนศึกเตียวฬ่อแห่งฮันต๋ง
ยุทธการ
ใน ค.ศ. 212 เล่าเจี้ยง เจ้าเมืองเอ๊กจิ๋วได้เชื้อเชิญเล่าปี่มายังเอ๊กจิ๋วแต่ เตียวซก พี่ชายของ เตียวสง ได้เกิดล่วงรู้แผนการณ์ชักนำเล่าปี่เข้ายึดครองเอ๊กจิ๋วด้วยการมอบแผนที่ของเตียวสงจึงได้นำเรื่องนี้ไปบอกเล่าเจี้ยงทำให้เล่าเจี้ยงจับเตียวสงไปประหารชีวิตและได้หันไปจับมือเป็นพันธมิตรกับเตียวฬ่อ
เตียวฬ่อจึงส่งม้าเฉียวมาโจมตีกองทัพของเล่าปี่ที่ด่านแฮบังก๋วนซึ่งตั้งอยู่ทางตะวันออกเฉียงเหนือของเอ๊กจิ๋วเตียวหุยจึงได้ท้าม้าเฉียวดวลกันตัวต่อตัวจำนวนหลายยกแต่ไม่ใครแพ้ใครชนะและได้แยกย้ายกลับไปยังค่ายของตนทำให้ ลิอิ๋น อดีตขุนศึกของเล่าเจี้ยงที่มาสวามิภักดิ์กับเล่าปี่ขออาสาไปเกลี้ยกล่อมม้าเฉียวซึ่งลิอิ๋นได้กล่าวกับม้าเฉียวว่าศัตรูที่แท้จริงของม้าเฉียวมิใช่เล่าปี่แต่เป็นโจโฉทำให้ม้าเฉียวตัดสินใจแปรพักตร์มาสวามิภักดิ์กับเล่าปี่
ข้อเท็จจริงทางประวัติศาสตร์
อรรถาธิบายจากเตี่ยนเลฺว่ในชีวประวัติม้าเฉียวได้บันทึกว่า
ไม่มีการกล่าวถึงบทบาทของจูกัดเหลียง กันหยง เอียวสง และลิอิ๋นในเหตุการณ์การแปรพักตร์ของม้าเฉียว
อำเภอย่านตาขาว
ย่านตาขาว เป็น 1 ใน 10 อำเภอของจังหวัดตรัง เดิมอยู่ในการปกครองของอำเภอกันตัง ในปี พ.ศ. 2490 เมื่อพื้นที่มีความเจริญมากขึ้นจึงขอแยกตำบลย่านตาขาว ตำบลหนองบ่อ ตำบลทุ่งค่าย อำเภอกันตัง และรวมพื้นที่ใกล้เคียง ได้แก่ ตำบลนาชุมเห็ด ของอำเภอเมืองตรัง และตำบลในควน ตำบลโพรงจระเข้ ของอำเภอปะเหลียนขึ้นเป็นกิ่งอำเภอ ขึ้นตรงกับอำเภอกันตัง และยกฐานะเป็นอำเภอในปี พ.ศ. 2499
ที่ตั้งและอาณาเขต
อำเภอย่านตาขาวตั้งอยู่ทางตอนกลางของจังหวัด มีอาณาเขตติดต่อกับอำเภอข้างเคียง ดังนี้
การปกครองส่วนภูมิภาค
อำเภอย่านตาขาวแบ่งเขตการปกครองย่อยออกเป็น 8 ตำบล 65 หมู่บ้าน ได้แก่
การปกครองส่วนท้องถิ่น
ท้องที่อำเภอย่านตาขาวประกอบด้วยองค์กรปกครองส่วนท้องถิ่น 9 แห่ง ได้แก่
เจ้าสาวผมเป็นแฝดห้า
เจ้าสาวผมเป็นแฝดห้า เป็นหนังสือการ์ตูนมังงะซีรีส์ของประเทศญี่ปุ่น เขียนและภาพโดย ฮารุบะ เนงิ การ์ตูนเรื่องนี้ตีพิมพ์เป็นรายตอนในนิตยสารโชเน็นแม็กกาซีนรายสัปดาห์ เครือของสำนักพิมพ์โคดันชะ ตั้งแต่เดือนสิงหาคม พ.ศ. 2560 จนถึงเดือนกุมภาพันธ์ พ.ศ. 2563 เนื้อเรื่องในการ์ตูนเรื่องนี้สื่อถึงว่าชีวิตประจำวันของนักเรียนมัธยมปลาย อุเอะซุกิ ฟุทาโร่ ผู้ซึ่งได้รับการว่าจ้างให้เป็นครูสอนพิเศษส่วนตัวสำหรับตระกูลเจ้าสาวฝาแฝดพร้อมกัน 5 คน เช่น นาคาโนะ อิชิกะ นิโนะ มิกุ โยะสึบะ และอิตสึกิ ที่มีผลการเรียนไม่ดี ในตอนต้นเรื่อง มีการระบุว่าฟุทาโร่จะแต่งงานกับเจ้าสาวตระกูลนาคาโนะฝาแฝด 5 คน ๆ หนึ่ง แต่ยังไม่ทราบตัวตนของเจ้าสาวจนกระทั่งในตอนท้ายของเรื่อง
หนังสือการ์ตูนชุดนี้ได้มีการนำไปดัดแปลงสร้างเป็นการ์ตูนแอนิเมชั่นทางโทรทัศน์โดยเท็ตซึกะโปรดักชัน ออกอากาศเมื่อเดือนมกราคม จนถึงเดือนมีนาคม พ.ศ. 2562 ออกอากาศในช่องทีบีเอส และช่องโทรทัศน์ญี่ปุ่นอื่น ๆ ภาคที่ 2 ได้ประกาศว่าจะออกรอบปฐมทัศน์เมื่อปี พ.ศ. 2564 โดยไบบูรีแอนิเมชั่นสตูดิโอ
การ์ตูนเรื่องนี้ได้ประสบความสำเร็จทางการค้าโฆษณา ขายมังงะดีเป็นอันดับ 5 ในปี พ.ศ. 2562 และขายมังงะดีเป็นอันดับ 3 ในช่วงครึ่งแรกของปี พ.ศ. 2563 ในประเทศญี่ปุ่น ในปี พ.ศ. 2562 หนังสือการ์ตูนเรื่องนี้ได้รับรางวัลสำหรับหมวดหมู่โชเน็นในรางวัลโคดันชะมังงะครั้งที่ 43
เรื่องย่อ
ตลอดทั้งเรื่อง ฟุทาโร่พัฒนาความสัมพันธ์พิเศษกับฝาแฝดทั้ง 5 แต่ละคน ผ่านกะพริบวาบหวิวไปข้างหน้า มีการเปิดเผยว่าในที่สุดเขาก็แต่งงานกับฝาแฝดทั้ง 5 คนหนึ่ง แม้ว่าตัวตนของเธอจะไม่ถูกเปิดเผยจนกระทั่งใกล้จบเรื่อง
หนังสือการ์ตูน
หนังสือการ์ตูนเรื่องนี้เขียนและภาพโดย ฮารุบะ เนงิ ก่อนการทำให้เป็นอนุกรม หนังสือเล่มเดียวในชื่อเดียวกันได้รับการตีพิมพ์ในปี พ.ศ. 2560 ฉบับที่ 8 ของโชเน็นแม็กกาซีนรายสัปดาห์ โคดันชะ เมื่อวันที่ 9 สิงหาคม พ.ศ. 2560 และได้รับความคิดเห็นในเชิงบวก เมื่อวันที่ 4 ธันวาคม พ.ศ. 2562 ฮารุบะได้ประกาศว่าซีรีส์จะจบลงในเล่มที่ 14 ของทังโคบง หนังสือการ์ตูนเรื่องนี้จะจบลงเมื่อวันที่ 19 กุมภาพันธ์ พ.ศ. 2563
อนิเมะ
การ์ตูนเรื่องนี้ได้มีการประกาศการปรับตัวในฉบับที่ 36 และ 37 รวมกันของโชเน็นแม็กกาซีนรายสัปดาห์เมื่อวันที่ 8 สิงหาคม พ.ศ. 2561 การ์ตูนอนิเมะซีรีส์นี้กำกับโดย คุวะบาระ ซาโตชิ และเขียนเรื่องโดย โอชิ เคอิชิโร่ เนื้อเรื่องแอนิเมชั่นโดยเท็ตซึกะโปรดักชัน ออกแบบตัวละครโดย นาคามุระ มิชิโนะซุเกะ และ กากะคุงะ และเพลงประกอบเรื่องโดย ทาบุจิ นัตสึมิ นาคามุระ ฮานาเอะ และ ซากุไร มิกิ การ์ตูนซีรีส์อนิเมะเรื่องนี้ออกอากาศตั้งแต่เดือนมกราคม จนถึงวันที่ 28 มีนาคม พ.ศ. 2562 ออกอากาศบนช่องทีบีเอส ซันเทเลวิชั่น และบีเอสทีบีเอส การ์ตูนซีรีส์อนิเมะนี้มี 12 ตอนเท่านั้น
มีการประกาศภาคที่ 2 ในกรณีพิเศษสำหรับภาคแรกเมื่อวันที่ 5 พฤษภาคม พ.ศ. 2562. คาโอริได้เปลี่ยนกำกับคุวะบาระ ซาโตชิของซีซัน และโอชิ เคอิชิโร่ได้กลับไปเขียนสคริปต์ของเรื่อง จากเท็ตสึกะโปรดักชั่นเปลี่ยนเป็นไบบูรีแอนิเมชั่นเป็นสตูดิโอแอนิเมชั่น โดยเดิมทีซีซั่นนี้มีกำหนดฉายในเดือนตุลาคม พ.ศ. 2563 แต่ซีรีส์รอบปฐมทัศน์ได้มีการเลื่อนไปถึงมกราคม พ.ศ. 2564 เนื่องจากปัญหาที่เกิดจากการแพร่ระบาดของการระบาดทั่วของไวรัสโคโรนา
Lennoa
Lennoa เป็นสกุลของพืชดอกที่อยู่ในวงศ์ Boraginaceae. มีเพียงสปีชีส์เดียวคือ Lennoa madreporoides Lex. อยู่ในวงศ์ย่อยของ Lennoaceae.
ถิ่นกำเนิดของมันคือ เม็กซิโกถึงเวเนซุเอลา พบในประเทศโคลอมเบีย คอสตาริกา กัวเตมาลา เม็กซิโก นิการากัว และเวเนซุเอลา
เขตการปกครองของสหภาพโซเวียต
สหภาพโซเวียตมีเขตการปกครองหลายประเภท ได้แก่
ศาลเจ้าคาโมะ
ศาลเจ้าคาโมะ ศาลเจ้าที่มีความสำคัญที่สุดแห่งหนึ่งใน ลัทธิชินโต ตั้งอยู่ริมฝั่งแม่น้ำคาโมะทางตะวันออกเฉียงเหนือของนครเกียวโต โดยแบ่งออกเป็นสองศาลเจ้าตั้งอยู่ทางตอนบนและตอนล่างของแม่น้ำคาโมะคือศาลเจ้าคามิงาโมะและศาลเจ้าชิโมงาโมะ โดยทั้งสองศาลเจ้าเปรียบเสมือนเป็นประตูของเมืองหลวงเก่าอย่างเกียวโตที่เรียกว่า ประตูปีศาจ  เทียบได้กับประตูผีของประเทศไทยแต่แตกต่างกันตรงที่ประตูผีของไทยเป็นการนำศพออกไปทิ้ง แต่ประตูปีศาจของเกียวโตเป็นประตูทางเข้าออกสำหรับปีศาจเพราะความเชื่อโบราณของชาวญี่ปุ่นถือว่าแม่น้ำคาโมะที่ไหลมาจากทางตะวันออกเฉียงเหนือเปรียบเสมือนการนำเหล่าปีศาจเข้าสู่เมือง
พระวรวงศ์เธอ พระองค์เจ้าบงกช
พระวรวงศ์เธอ พระองค์เจ้าบงกช (พ.ศ. 2384 – 15 กุมภาพันธ์ พ.ศ. 2457) เป็นพระโอรสในพระเจ้าบรมวงศ์เธอ กรมหมื่นมเหศวรศิววิลาส
พระวรวงศ์เธอ พระองค์เจ้าบงกช เสกสมรสกับหม่อมเจ้าจันทร (ราชสกุลเดิม สุประดิษฐ์; พระธิดาในพระเจ้าบรมวงศ์เธอ กรมหมื่นวิษณุนาถนิภาธร)
Lembocarpus
Lembocarpus เป็นสกุลของพืชดอกที่อยู่ในวงศ์ Gesneriaceae.
ถิ่นกำเนิดของมันคือ Guianas
สปีชีส์ในสกุล ได้แก่:
ประเทศเบลารุสในโอลิมปิกเยาวชนฤดูร้อน 2014
ประเทศเบลารุส เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 2 ค.ศ. 2014 (พ.ศ. 2557) ที่เมืองหนานจิง สาธารณรัฐประชาชนจีน ระหว่างวันที่ 16-28 สิงหาคม พ.ศ. 2557 คณะกรรมการโอลิมปิกแห่งชาติเบลารุสเป็นผู้ทำหน้าที่ในการส่งนักกีฬาเข้าร่วมแข่งขันจำนวน 35 คน ใน 14 ชนิดกีฬา ผลการแข่งขันครั้งนี้ประเทศเบลารุสได้รับเหรียญรางวัลแบ่งเป็น 4 เหรียญทอง 3 เหรียญเงิน และ 0 เหรียญทองแดง รวมทั้งหมด 7 เหรียญ
สารบัญ
สารบัญ (table of contents หรือ contents) เป็นรายการบทหรือชื่อเรื่องส่วนหรือคำอธิบายสั้น ๆ พร้อมกับเลขหน้าเริ่มต้น มักพบในหน้าก่อนเริ่มงานเขียน
ตัวอย่าง
ตัวอย่างมีจุด: บทที่ 1: เริ่มต้น. . . . . . . . . . . . . 1   อารัมภบท. . . . . . . . . . . . . . . . . . 2   ขั้นถัดไป. . . . . . . . . . . . . . . . . . . 3
ตัวอย่างไม่มีจุด: บทที่ 1: เริ่มต้น  1 อารัมภบท 2 ขั้นถัดไป  3
Chapter 2                                         12 The journey takes an unusual turn, and new villains are discovered.
ช่อดอก
ก้านที่ถือช่อดอกทั้งหมดเรียกว่าก้านดอก (peduncle) และแกนหลักที่ถือดอกไม้หรือกิ่งก้านอีกมากมายภายในช่อดอกเรียกว่าแกนกลาง (rachis) ก้านของดอกแต่ละดอกเรียกว่าก้านดอกย่อย (pedicel) ดอกไม้ที่ไม่ได้เป็นส่วนหนึ่งของช่อดอกจะเรียกว่าดอกไม้โดดเดี่ยว (solitary flower) และก้านของมันก็จะเรียกว่าก้านดอก (peduncle) ดอกไม้ใด ๆ ในช่อดอกอาจถูกเรียกว่าดอกย่อย (floret) โดยเฉพาะอย่างยิ่งเมื่อดอกไม้แต่ละดอกมีขนาดเล็กและเกิดขึ้นในกลุ่มคับเช่นใน pseudanthium (ดอกไม้ที่เห็นเหมือนดอกเดียวแต่ความจริงเกิดจากการรวมกันของหลายดอกขนาดเล็กเช่นในทานตะวัน) ระยะของช่อดอกเมื่อแต่ละดอกกลายเป็นผลไม้เป็นเรียกว่า infructescence ช่อดอกอาจจะมีการจัดเรียงแบบง่าย (single) หรือซับซ้อน (panicle) แกนกลางอาจเป็นหนึ่งในหลายประเภท เช่น single composite umbel spike หรือ raceme
กิตติ รัตนฉายา
พลเอก กิตติ รัตนฉายา อดีตแม่ทัพภาคที่ 4 อดีตราชองครักษ์พิเศษ อดีตสมาชิกวุฒิสภา และอดีตที่ปรึกษาผู้ทรงคุณวุฒิของนายกรัฐมนตรี
ประวัติ
พล.ท. กิตติ รัตนฉายา เกิดเมื่อวันที่ 6 พฤษภาคม พ.ศ. 2479 ที่บ้านกะแดะ ตำบลกะแดะ อำเภอกาญจนดิษฐ์ จังหวัดสุราษฎร์ธานี เป็นบุตรของนายเตงและนางถวิล รัตนฉายา สมรสกับ คุณหญิงสุภาภรณ์ รัตนฉายา มีบุตร 3 คน คือ
ราชการพิเศษ
รับราชการและปฏิบัติงานใน 14 จังหวัดภาคใต้ตั้งแต่ปี 2504–2537 (ยกเว้นสงครามเวียดนาม) ได้รับการพิจารณาบำเหน็จสองขั้น 15 ครั้ง
ทูอายส์
2555: ก่อนการเปิดตัว
ทางวงประกอบไปด้วย ฮยางซุก ที่เคยมีงานแสดงมาแล้วใน ‘Birth Secret’ รับบทเป็น ยอง ซุนยอง, ฮเยริน ที่ถูกขนานนามว่าเป็น ‘อีฮโยริแห่งอิแทวอน’  ด้วยความสามารถในการเต้นและความเซ็กซี่ของเธอ ,ดาอึน ที่เปี่ยมไปด้วยความสามารถในการร้องและการเต้น ตามมาด้วยดาซม ผู้ชนะจากรายการดนตรี ‘Made in You’ ของทาง JTBC  และยอนจุน ที่เคยเข้าประกวดในรายการ ‘The Last Audition Of My Life’ ด้วยเสียงใสๆของเธอทำให้ได้รับฉายา 'เงาเสียงของไอยู'
ด้านเพลงเปิดตัวของพวกเธอ 'Don't Mess With Me'  นั้นประพันธ์โดยอีซางอิน และอีชางฮยุน และเขียนเนื้อเพลงโดยฮงจิยู ส่วนท่าเต้นนั้นกำกับโดย Prepix ที่เคยทำงานกับไอดอลอย่าง บีสต์ (วงดนตรีเกาหลีใต้)  และ เจย์ พาร์ก  มาแล้ว
2556: การเปิดตัว และมินิอัลบั้มครั้งแรก Don't Mess With Me
หลังจากได้ปล่อยทีเซอร์วิดีโอออกมา ตามมาด้วยซิงเกิล 'Don't Mess With me' บนเว็บไซต์ชื่อดัง ยูทูบ และเว็บไซต์เพลงออนไลน์อีกหลายแห่งในเกาหลีใต้ ทูอายส์ก็ได้เข้าโชว์การแสดงในรายการเพลงหลายๆรายการ อาทิ เอ็ม! เคาต์ดาวน์ มิวสิคคอร์ โชว์แชมป์เปียน และอินกีกาโย แล้วนั้น ทูอายส์ก็ยังได้เข้าร่วมรายการเรียลลิตี้รายสัปดาห์ MTV Diary ที่ออกอากาศทางช่องดังอย่าง SBS และรายการ วีกลีไอดอล ร่วมกับบอยแบนด์วง เอ-แจ็กซ์ หลังจากนั้นก็ค่อยๆไปงานเดี่ยวของแต่ละคน จนในเดือนตุลาคมก็ได้ปล่อยซิงเกิล Shooting Star ออกมา หลังจากนั้นก็เงียบหายไปโดยมีข่าวออกมาเรื่อยๆ ซึ่งก็มีข่าวลือออกมาบ่อยๆว่าทูอายส์นั้นยุบวงไปแล้ว
ผลงานอัลบั้ม
Digital Singer
Single
Single Album
วุลลองกอง
วุลลองกอง (Wollongong) หรือชื่อไม่เป็นทางการว่า เดอะกอง (The Gong) เป็นเมืองชายทะเลในแคว้นอิลลาวาร์รา (Illawarra) ในรัฐนิวเซาท์เวลส์ ประเทศออสเตรเลีย วุลลองกองตั้งอยู่บนเส้นชายหาดระหว่างที่ลาดชันอิลลาวาร์รา และมหาสมุทรแปซิฟิก อยู่ทางใต้ของศูนย์กลางของซิดนีย์ ราว 68 กม. (51 ไมล์) จากข้อมูลสำมะโนประชากรในเขตเมือง วุลลากองมีประชากร 299,203 คน เมื่อเดือนมิถุนายน ค.ศ. 2017 เป็นเมืองใหญ่เป็นอันดับ 3 ของรัฐนิวเซาท์เวลส์รองจากซิดนีย์และนิวคาสเซิล และเป็นเมืองใหญ่เป็นอันดับ 10 ของออสเตรเลีย นายกเทศมนตรีคนปัจจุบันชื่อ กอร์ดอน แบรดเบอรี ที่ได้รับเลือกในปี 2018
เพลนส์ เหินซิ่งชิงเจ้าเวหา
เพลนส์ เหินซิ่งชิงเจ้าเวหา (Planes) เป็นภาพยนตร์แนวกีฬาตลกผลิตโดย ดิสนีย์ตูนสตูดิโอส์ และเผยแพร่โดย วอลต์ ดิสนีย์ ภาพยนตร์เรื่องนี้ได้รับการเขียนร่วมและอำนวยการสร้างจากทีมผู้สร้างเรื่องคาร์ โดย พิกซาร์ ออกฉายครั้งแรกในวันที่ 2 สิงหาคม ค.ศ. 2013 เป็นภาพยนตร์ภาคแยกจากแฟรนไชส์ คาร์ ของ พิกซาร์
เนื้อเรื่องย่อ
ดัสตี้ คร็อปฮอปเปอร์ เครื่องบินพ่นยาฆ่าแมลงที่ทำงานในทุ่งนา และฝึกซ้อมบินในเวลาว่าง เขาใฝ่ฝันที่จะได้เป็นเครื่องบินนักแข่ง แต่เขามักถูกคนรอบข้างเมินเฉย เพราะเขาเป็นเพียงเครื่องบินพ่นยาฆ่าแมลง เมื่อการแข่งบินรอบคัดเลือกมาถึง ดัสตี้ได้ผ่านเข้ารอบคัดเลือก ก่อนแข่งเขาได้รับการฝึกบินจาก สคิปเปอร์ (เครื่องบินขับไล่รุ่น vought f4u corsair) ทำให้เขาบินได้ดีขึ้น เมื่อถึงรอบแข่งขัน ดัสตี้ได้บินแซงเหล่าผู้แข่งขันตัวอื่นๆ จนมีชื่อเสียงโด่งดังไปทั่วโลก ทำให้ ริปสลิงเกอร์ (เครื่องบินขับไล่รุ่น north american p-51 mustang) หนึ่งในผู้แข่งขันไม่พอใจและพยายามกำจัดดัสตี้ออกจากการแข่ง ทำให้ระหว่างการแข่งดัสตี้ต้องพบอุปสรรคมากมายและได้ค้นพบปมลับในอดึตของ สคิปเปอร์
การตอบรับ
ในเว็บไซต์รวมการตอบรับที่สำคัญอย่างรอตเทนโทเมโทส์ ภาพยนตร์เรื่องนี้ได้รับการจัดเรต 29 เปอร์เซนต์จาก 120 ความคิดเห็น โดยมีคะแนนเฉลี่ยที่ 4.58/10 ฉันทามติของเว็บไซต์ลงความเห็นว่า: "เครื่องบินมีสีสันสดใสเพียงพอ เสียงหัวเราะและภาพเคลื่อนไหวที่ลื่นไหล เพื่อดึงดูดความสนใจจากเยาวชนบางคนเป็นเวลา 92 นาที และอาจขายของเล่นมากมายในการต่อรองราคา แต่ในเกือบทุกระดับถือเป็นความผิดหวังของดิสนีย์" ส่วนในเว็บไซต์เมทาคริติก ภาพยนตร์เรื่องนี้มีคะแนน 39/100 ซึ่งอิงจากนักวิจารณ์ 32 คน โดยระบุว่า "บทวิจารณ์ที่ไม่เอื้ออำนวยโดยทั่วไป " อย่างไรก็ตามภาพยนตร์เรื่องนี้ได้รับ A− จากผู้ชมที่สำรวจโดย CinemaScore
รกฟ้า
รกฟ้า เป็นพืชในสกุลสมอ ลักษณะเป็นไม้ต้นผลัดใบขนาดใหญ่ สูง 20–30 เมตร เปลือกต้นขรุขระสีเทาดำ ใบเป็นใบเดี่ยวออกเรียงตรงกันข้าม ใบตอนบนออกเรียงสลับกัน รูปขอบขนานหรือขอบขนานแกมรูปไข่ ขนาด 5–10 x 10–15 เซนติเมตร ปลายใบแหลม โคนใบมนหรือเบี้ยว แผ่นใบหนา มีต่อม 1 คู่ที่แผ่นใบด้านล่างใกล้โคนใบ ดอกออกเป็นช่อเชิงลดแยกแขนงตามซอกใบหรือปลายยอด ดอกย่อยมีขนาดเล็ก ไม่มีกลีบดอก กลีบเลี้ยงโคนเชื่อมติดกัน ปลายแยกเป็นกลีบรูปสามเหลี่ยม 5 กลีบ เกสรตัวผู้มี 10 อัน รังไข่มี 1 ช่อง ผลเป็นผลแห้งไม่แตก ขนาด 2.5–5 x 4–6 เซนติเมตร มีปีกเป็นครีบหนา 5 ปีก ภายในผลมีเมล็ด 1 เมล็ด
รกฟ้ามีถิ่นกำเนิดในอินเดีย เนปาล และอินโดจีน ในไทยพบได้แทบทุกภาค โดยขึ้นในป่าเต็งรังและป่าเบญจพรรณ ที่ความสูง 100–1000 เมตร เปลือกรกฟ้ามีรสฝาดเฝื่อน ต้มดื่มแก้ท้องร่วง แก้ปวดเมื่อย ขับปัสสาวะ และฆ่าเชื้อรา รากมีรสเฝื่อน ใช้ขับเสมหะ
คณะรัฐมนตรีชุดที่สองของแอซาโดลลอฮ์ แอแลม
คณะรัฐมนตรีชุดที่สองก่อตั้งโดยนายกรัฐมนตรีแอซาโดลลอฮ์ แอแลมในวันที่ 19 กุมภาพันธ์ พ.ศ. 2506 แทนคณะรัฐมนตรีชุดแรกที่สิ้นสุดในวันที่ 18 กุมภาพันธ์ พ.ศ. 2506 ซึ่งคณะรัฐมนตรีอยู่ได้เพียง 13 เดือนจนกระทั่งเดือนมีนาคม พ.ศ. 2507 แอซาโดลลอฮ์ แอแลมลาออก และถูกแทนที่โดยคณะรัฐมนตรีของแฮแซนแอลี แมนซูร์
สมาชิกคณะรัฐมนตรี
สมาชิกคณะรัฐมนตรีของเขาจะมีอยู่ในรายชื่อดังต่อไปนี้
การปรับเปลื่ยนคณะรัฐมนตรี
รัฐมนตรีว่าการกระทรวงเกษตร แฮแซน แอร์แซนจอนีลาออกเมื่อวันที่ 9 มีนาคมและถูกแทนที่โดยพลโทเอสมออีล รียอฮี เมื่อวันที่12 มีนาคม แต่ในความเป็นจริงแล้วแอร์แซนจอนีถูกบีบให้ลาออกและแต่งตั้งเอกอัครราชทูตประจำอิตาลีทันที
สิ้นสุดคณะรัฐมนตรี
รัฐมนตรีหกคนได้รับแต่งตั้งให้ดำรงตำแหน่งคณะรัฐมนตรีของแฮแซนแอลี แมนซูร์
สุรศักดิ์ ตังสุรัตน์
นาวาเอก สุรศักดิ์ ตังสุรัตน์ (เกิด 1 มกราคม พ.ศ. 2508) หรือคนส่วนใหญ่เรียก โค้ชหมี เป็นอดีตนักฟุตบอลทีมชาติไทยชุดแชมป์ซีเกมส์ ครั้งที่ 15 และทีมชาติไทยชุดแชมป์ซีเกมส์ ครั้งที่ 17
ประวัติ
สุรศักดิ์ อดีตทีมชาติไทย ผู้ที่โยนให้ซิโก้โหม่งแจ้งเกิดทีมชาติและคว้าแชมป์ซีเกมส์ ครั้งที่ 13 โดยการเอาชนะพม่า 4-3
สุรศักดิ์ เคยทำผลงานได้อย่างยอดเยี่ยม ในการเป็นหัวหน้าผู้ฝึกสอนพาทีมเมืองทองฯ ยูไนเต็ด ก้าวเลื่อนชั้นจากดิวิชั่น 1 สู่ไทยลีกได้เป็นผลสำเร็จ ในฐานะ แชมป์ดิวิชั่น 1 และ ผู้ฝึกสอนยอดเยี่ยม ก่อนที่จะคุมทีมเมืองทองฯ ยูไนเต็ด ต่อในไทยลีกอีก 5 นัด และพาทีมทำผลงานสุดแกร่งไร้พ่าย แต่เนื่องจากติดในส่วนของราชการ จึงขอลาทีม และให้ อรรถพล ปุษปาคม เข้ารับหน้าที่แทนในปี 2552
15 เมษายน พ.ศ. 2554 สุรศักดิ์ เข้ารับตำแหน่งที่ปรึกษาเทคนิคควบตำแหน่งกุนซือขัดตาทัพของทีมให้กับ สุพรรณบุรี เอฟซี แทนที่ วิลสัน โทลิโด้ ที่ทำผลงานออกสตาร์ตด้วยผลงานน่าผิดหวัง โดยลงสนามไปแล้ว 8 นัด ชนะ 1 เสมอ 3 และแพ้ 4 นัด เก็บได้เพียงแค่ 6 แต้มเท่านั้น หลังจากการเข้ามาของ สุรศักดิ์ โดยนัดแรกเปิดบ้านต้อนรับการมาเยือนของ กระทิงเหล็ก บางกอก เอฟซี ก่อนที่จะเสมอกันไป 2-2 โดยถือเป็นการเริ่มต้นที่ไม่เลวทีเดียว นัดที่สองบุกไปเยือน พญาอินทรี ไทยฮอนด้า ก่อนที่จะเฉือนเอาชนะไปได้หวุดหวิด 1-0 และนัดที่สามเปิดรังเหย้าเชือด ฟอร์ซ่า สมุทรปราการ ศุลกากร ไปอย่างสนุก 1-0 รวมผลงาน 3 นัด ชนะ 2 เสมอ 1 แพ้ 0 เก็บได้ 7 แต้ม สร้างความพอใจให้กับ วราวุธ ศิลปอาชา และแฟนบอลสุพรรณบุรีกับอย่างยิ่ง ซึ่งวราวุธ บอสใหญ่ของสุพรรณบุรี เอฟซี ก็อยากให้ สุรศักดิ์ มาทำทีมถาวรแต่เนื่องจากติดหน้าที่ของราชการ จึงไม่สามารถทำทีมสุพรรณบุรีแบบเต็มเวลาได้  ทางสโมสรสุพรรณบุรีเอฟซีจึงตัดสินใจดึง เรเน่ เดอซาเยียร์ กุนซือใหญ่ชาวเบลเยียม เข้ารับหน้าที่แทน
นอกจากนี้ สุรศักดิ์ ยังได้ชื่อเสียงให้กับวงการคนหูหนวกแห่งประเทศไทยในการคุมทีม ฟุตบอลคนหูหนวกทีมชาติไทย ชนะทีมฟุตบอลคนหูหนวกทีมชาติญี่ปุ่น คว้าอันดับ 1 ของเอเชีย และคว้าอันดับ 7 ของโลก ในศึกชิงแชมป์ฟุตบอลโลก ครั้งที่ 2 ที่เมืองอัลคาร่า ประเทศตุรกี ซึ่งทั้งคู่ผ่านเข้ามาในรอบ 8 ทีมสุดท้าย โดยรายการระดับโลกนี้ที่มี 16 ทีมมาทำการแข่งขัน จากการคลอลิฟลาย 125 ประเทศ
ธันวาคม พ.ศ. 2556 สุรศักดิ์ ตอบรับเข้ารับตำแหน่งกุญซือทีมตะหานน้ำ ราชนาวีสโมสร ในศึกยามาฮ่า ลีกวัน ที่ก่อนหน้านี้เกิดการเปลี่ยนแปลงครั้งใหญ่ในเรื่องของกุนซือหลังจากที่ทางสโมสรประกาศแยกทางกับ อาจหาญ ทรงงามทรัพย์ และได้ทำการดันทางด้าน สุรศักดิ์ มือขวาเข้าทำหน้าที่แทนในฤดูกาล 2014
ธันวาคม พ.ศ. 2558 สุรศักดิ์ หัวหน้าผู้ฝึกสอนนักกีฬาฟุตบอลคนพิการสมองชาติไทย นำทัพสู้ศึก อาเซียนพาราเกมส์ ครั้งที่ 8 ณ ประเทศสิงคโปร์ โดยทำผลงานได้อย่างยอดเยี่ยมเป็นแชมป์ของรายการนี้ด้วยรูปแบบการเล่นที่น่าประทับใจ และการแก้เกมส์อย่างเหนือชั้น ทำให้ทุกครั้งที่ประเทศไทยลงสนาม จะได้รับเสียงเชียร์จากกองเชียร์มากมายทั้งไทยและต่างประเทศ
วัลเดมาร์แห่งเดนมาร์ก
เจ้าชายวัลเดมาร์ คนุตเซน (ค.ศ. 1158 - 18 กรกฎาคม ค.ศ. 1236 ที่อารามซิตูส์) ทรงเป็นเจ้าชายเดนมาร์ก บาทหลวงและรัฐบุรุษ เจ้าชายวัลเดมาร์เป็นบิชอปแห่งชเลสวิชในช่วงค.ศ. 1188 ถึง 1208 ทรงเป็นจางวางแห่งดัชชีชเลสวิช ในช่วง ค.ศ. 1184 ถึง 1187 และเป็นเจ้าชายมุขนายกแห่งเบรเมินตั้งแต่ ค.ศ. 1192 ถึง 1194 และเป็นอีกครั้งในช่วง ค.ศ. 1206 ถึง 1217 พระองค์ดำรงตำแหน่งหลังจากมีการเลือกตั้งประจำสังฆมณฑลในฐานะอาร์คบิชอปที่ได้รับเลือกและด้วยทรงเป็นพระราชวงศ์และทรงเครื่องราชกกุธภัณฑ์ของเจ้าชายมุขนายก แต่ทรงขาดการรับรองจากสมเด็จพระสันตะปาปา
ดูเหมือนว่าพระชนนีของพระองค์จะเป็นภริยาของชายคนอื่น นางได้ให้กำเนิดเจ้าชายวัลเดมาร์หลังการสิ้นพระชนม์ของพระเจ้าคนุตที่ 5 แห่งเดนมาร์กในช่วงต้น ค.ศ. 1158 กษัตริย์คนุตที่ 5 พระบิดาของพระองค์ถูกปลงพระชนม์ในวันที่ 9 สิงหาคม ค.ศ. 1157 โดยกษัตริย์ร่วมคือ พระเจ้าสเวนที่ 3 แห่งเดนมาร์ก ดังนั้นเจ้าชายวัลเดมาร์ ก็ทรงเหมือนกับพระเชษฐาต่างพระชนนีคือ นักบุญนีลส์แห่งออร์ฮูส เป็นผู้อ้างสิทธิในราชบัลลังก์เดนมาร์ก
เจ้าชายวัลเดมาร์เจริญพระชันษาในราชสำนักของพระญาติ คือ พระเจ้าวัลเดมาร์ที่ 1 แห่งเดนมาร์ก เมื่ออยู่ในวัยหนุ่ม เจ้าชายเป็นคนทะเยอทะยานและมีความสามารถ พระองค์ตั้งพระทัยที่จะเข้าสู่ภาคีทางศาสนา เจ้าชายวัลเดมาร์เดินทางไปศึกษาในปารีสและกับเจ้าอาวาสสตีเฟนแห่งตูร์แนร์จากอารามแซงต์เฌเนเวียฟ เขาได้ตั้งข้อสังเกตว่าเจ้าชายวัลเดมาร์บรรลุนิติภาวะแล้วและสง่างามเหมือนเป็นบิชอปแม้ว่ายังอยู่ในวัยหนุ่ม ทรงถ่อมตัวแม้ว่าจะเป็นชนชั้นสูง และทรงพูดเหมือนคนฝรั่งเศสแม้ว่ามีสำเนียงเดนมาร์กก็ตาม หลังจากสำเร็จการศึกษา กษัตริย์วัลเดมาร์ที่ 1 พระญาติได้แต่งตั้งให้เจ้าชายดูแลสังฆมณฑลในชเลสวิช ในค.ศ. 1179 แม้ว่ายังคงเยาว์วัยเกินไปที่จะได้รับการสถาปนาเป็นบิชอปสืบต่อจาก เฟรเดอริกที่ 1 บิชอปแห่งชเลสวิช
อ้างอิง
11581236
วอลเลย์บอลเยาวชนชายชิงแชมป์เอเชีย 1984
วอลเลย์บอลเยาวชนชายชิงแชมป์เอเชีย 1984 เป็นครั้งที่ 2 ของการแข่งขัน จัดขึ้นที่ประเทศซาอุดีอาระเบีย
สมเด็จพระวันรัต (นิรันตร์ นิรนฺตโร)
สมเด็จพระวันรัต นามเดิม นิรันตร์ ฉายา นิรนฺตโร เป็นสมเด็จพระราชาคณะฝ่ายธรรมยุติกนิกาย อดีตเจ้าอาวาสวัดเทพศิรินทราวาสราชวรวิหารและกรรมการมหาเถรสมาคม
ชาติกำเนิด
สมเด็จพระวันรัต มีนามเดิมว่า ฮกเล้ง โกณเขมะ เกิดเมื่อวันเสาร์ที่ 12 กุมภาพันธ์ พ.ศ. 2458 ตรงกับวันขึ้น 9 ค่ำ เดือน 3 ปีเถาะ เป็นบุตรนายลุ้นฮวด-นางกิมหลง (นามสกุลเดิม ไมตรี) ภูมิลำเนาอยู่บ้านเลขที่ 330 ซอยคูกำพล ตำบลบางปลาสร้อย อำเภอเมืองชลบุรี
อุปสมบท
หลังจากจบชั้นมัธยมศึกษาปีที่ 6 จากโรงเรียนชลราษฎรอำรุงแล้ว ท่านได้ติดตามสมเด็จพระพุทธโฆษาจารย์ (เจริญ ญาณวโร) มาอยู่วัดเทพศิรินทราวาส และสมเด็จฯ ได้เปลี่ยนชื่อท่านเป็นนิรันตร์ นับแต่นั้น ต่อมาได้บรรพชาเป็นสามเณรเมื่อวันที่ 9 เมษายน พ.ศ. 2474 โดยมีสมเด็จพระพุทธโฆษาจารย์ (เจริญ ญาณวโร) เป็นพระอุปัชฌาย์ พระเทพกวี (จั่น วิจญฺจโล) เป็นพระกรรมวาจาจารย์ เมื่ออายุครบ 20 ปี จึงได้อุปสมบทเป็นพระภิกษุเมื่อวันที่ 4 พฤษภาคม พ.ศ. 2479 โดยมีสมเด็จพระพุทธโฆษาจารย์ (เจริญ ญาณวโร) เป็นพระอุปัชฌาย์ พระเขมทัสสี (เอี่ยม เขมิโย) เป็นพระกรรมวาจาจารย์
มรณภาพ
สมเด็จพระวันรัต มรณภาพด้วยภาวะกล้ามเนื้อหัวใจตายเฉียบพลัน ณ โรงพยาบาลบำรุงราษฎร์ เมื่อวันพฤหัสบดีที่ 20 พฤศจิกายน พ.ศ. 2546 เวลา 19.25 น. ศพตั้งบำเพ็ญกุศล ณ ศาลากวีนิรมิต วัดเทพศิรินทราวาส พระบาทสมเด็จพระปรมินทรมหาภูมิพลอดุลยเดชพระราชทานโกศไม้สิบสองและรับศพในพระบรมราชานุเคราะห์โดยตลอด มีพระพิธีธรรมสวดพระอภิธรรมเวลากลางคืนตลอด 7 คืน
วันอาทิตย์ที่ 2 พฤษภาคม พ.ศ. 2547 โปรดให้สมเด็จพระบรมโอรสาธิราช เจ้าฟ้ามหาวชิราลงกรณ สยามมกุฎราชกุมาร เสด็จฯ แทนพระองค์ไปพระราชทานเพลิงศพ ณ เมรุหลวงหน้าพลับพลาอิศริยาภรณ์ การนี้สมเด็จพระเทพรัตนราชสุดาฯ สยามบรมราชกุมารี โดยเสด็จฯ ด้วย
มอริส เค
มอร์ริส เค หรือชื่อจริงว่า มอร์ริส เคเพิล โรเบิร์ตส์ (ชื่อเดิม: พนมชัย สมัครพันธ์ ; เกิด: 7 กรกฎาคม พ.ศ. 2508) เป็นนักแสดง นายแบบ และพิธีกรลูกครึ่งไทย-อเมริกัน เข้าสู่วงการจากการประกวดโดมอนแมนเมื่อปี พ.ศ. 2531 และได้ตำแหน่งรองอันดับหนึ่ง จากนั้นจึงเป็นหนึ่งในพิธีกรของรายการแบบว่า…โลกเบี้ยว ร่วมกับ ภิญโญ รู้ธรรม, ยุวดี เรืองฉาย และก้าว พึ่งบางกรวย ต่อมาได้แสดงภาพยนตร์และละคร ควบคู่กับการเป็นพิธีกรในรายการต่าง ๆ จนถึงปัจจุบัน
อ้างอิง
https://www.instagram.com/mor_ris_k/ อินสตาแกรมส่วนตัว
ยูอิ ฟูกูโอะ
ยูอิ ฟูกูโอะ (福緒 唯<rt>ふくお ゆい</rt>, 25 เมษายน 1994 –) เป็นนักพากย์ ไอดอล และนักบาสเกตบอลหญิงชาวญี่ปุ่น เกิดที่จังหวัดเฮียวโงะ สังกัด 81 Produce อดีตสมาชิกวง A โอ P
Leipoldtia
Leipoldtia เป็นสกุลของพืชดอกที่อยู่ในวงศ์ Aizoaceae.
ถิ่นกำเนิดของมันคือ นามิเบีย และ จังหวัดเคป (ภูมิภาคของสาธารณรัฐแอฟริกาใต้)
สปีชีส์ในสกุล ได้แก่:
สำนักพิมพ์ตะวันส่อง
สำนักพิมพ์ตะวันส่องก่อตั้งขึ้นเมื่อปี พ.ศ. 2540 เริ่มด้วยการจัดพิมพ์หนังสือเพื่อการศึกษา หนังสือนิทานสองภาษา และสารานุกรม ต่อมาในปี 2549 ได้มีการเปิดตัวสำนักพิมพ์อีกครั้ง โดยปรับรูปแบบให้ทันสมัยยิ่งขึ้น หนังสือที่ใช้ในการเปิดตัวคือ ภูมิแพ้แก้ไม่ยาก จากนั้นเป็นต้นมาสำนักพิมพ์ได้มุ่งเน้นที่จะผลิตหนังสือพ๊อคเก็ตบุ๊คที่ทันสมัย และเหมาะกับไลฟ์สไตล์ของคนปัจจุบัน ไม่ว่าจะเป็นหนังสือสำหรับวัยทำงานที่ใส่ใจ สุขภาพและการปรับปรุงตนเองในแง่มุมต่างๆ หรื่อหนังสือสำหรับเยาวชน ที่สนใจอ่านงานวรรณกรรมแฟนตาซี หรือเรื่องราวลึกลับผจญภัย
หนังสือประเภท fiction
วรรณกรรมไทย
ฯลฯ
วรรณกรรมแปล
เว็บไซต์
เว็บไซต์สำนักพิมพ์ตะวันส่อง
กฎของเบนต์
ในวิชาเคมี กฎของเบนต์อธิบายความสัมพันธ์ระหว่างออร์บิทัลไฮบริไดเซชันของอะตอมแกนกลางในโมเลกุลกับอิเล็กโทรเนกาติวิตีของหมู่แทนที่ กฎของเบนต์ได้รับการนำเสนอโดยเฮนรี เอ. เบนต์ ว่า:
กฎของเบนต์ได้รับการเสนอให้ใช้แทนทฤษฎีการผลักกันของคู่อิเล็กตรอนวงเวเลนซ์สำหรับการอธิบายโครงสร้างโมเลกุลของสารประกอบอย่างง่ายเนื่องจากมีผลการทดลองสนับสนุนและสอดคล้องกับทฤษฎีสมัยใหม่อื่น สำหรับอะตอมในคาบด้านล่างของตารางธาตุ มีผู้เสนอต่อจากเบนต์ว่าแนวโน้มของออร์บิทัลไฮบริไดเซชันของพันธะที่อะตอมกลางมีกับหมู่แทนที่จะขึ้นอยู่กับค่าสภาพไฟฟ้าลบและขนาดของออร์บิทัลของหมู่แทนที่
เฮย์มาร์เกต (นิวเซาท์เวลส์)
เฮย์มาร์เกต (Haymarket) เป็นชานเมืองของซิดนีย์, รัฐนิวเซาท์เวลส์, ออสเตรเลีย ตั้งอยู่ทางตอนใต้ของเขตศูนย์กลางธุรกิจซิดนีย์ในเขตการปกครองท้องถิ่นนครแห่งซิดนีย์ เฮย์มาร์เกตเป็นที่ตั้งของส่วนมากของไชน่าทาวน์, ไทยทาวน์ และเรลเวย์สแควร์
ประชากร
ในการสำมะโนประชากรปี 2016 มีผู้อยู่อาศัยในเฮย์มาร์เกต 7,353 คน มีอายุมัธยฐานคือ 27 ปีและ 49.7% ของประชากรมีอายุ 20-29 ปี มากกว่าครึ่งหนึ่งของชาวเฮย์มาร์เก็ตเข้าเรียนในสถาบันการศึกษาโดยส่วนใหญ่ของคนเหล่านี้เข้าเรียนในสถาบันอุดมศึกษาหรือช่างเทคนิค มีผู้อาศัยที่เกิดในออสเตรเลียเพียง 8.3% เท่านั้น ในปี 2011 87.8% ของประชากรเป็นคนที่เกิดต่างประเทศ ซึ่งเป็นชานเมืองที่มีค่าสูงที่สุดในออสเตรเลีย ประชากรที่เกิดในประเทศอื่น ๆ ที่พบมากที่สุดคือไทย 20.7%, จีน 18.9%, อินโดนีเซีย 11.5%, สาธารณรัฐเกาหลี (ใต้) 5.0% และเวียดนาม 2.1% 71.6% ของประชากรพูดภาษาอื่นที่ไม่ใช่ภาษาอังกฤษที่บ้าน ภาษาหลักที่ใช้ในการพูด ได้แก่ ภาษาไทย 20.4% ภาษาจีนกลาง 20.3% ภาษาอินโดนีเซีย 10.2% ภาษากวางตุ้ง 5.1% และภาษาเกาหลี 4.8%
กอบภพ ใบแย้ม
กอบภพ ใบแย้ม หรือ เต้ย อดีตมือกลองวง Silly Fools
ประวัติ
เต้ยเริ่มเข้าสู่วงการดนตรีจากการเป็นมือกลองวงซิลลี่ ฟูลส์ โดยเต้ยเป็นสมาชิกรุ่นแรก โดยออกอัลบั้ม EP.Sample กับค่ายเบเกอรี่มิวสิค เมื่อ พ.ศ. 2539 และอัลบั้ม I.Q. 180 เมื่อปี พ.ศ. 2541 ก่อนจะลาออกจากวงในปี พ.ศ. 2542 เพื่อไปเรียนต่อด้านโปรแกรมมิ่ง ณ ลอสแอนเจลิส
ต่อมาในปี พ.ศ. 2556 เต้ยได้ตั้งค่ายเพลงใหม่ในชื่อ สยามไพเราะ โดยเต้ยเป็นผู้บริหารหลัก แนวเพลงของค่ายนี้จะเน้นแนวร็อกเป็นหลัก และเป็นเจ้าของร้าน นั่งเล่น & เอสโคบาร์
ในปี พ.ศ. 2559 เต้ยได้มีโอกาสได้กลับมาร่วมเล่นดนตรีกับวง Silly Fools อีกครั้ง เป็นการ  reunion เฉพาะกิจสำหรับงานวันเกิดครบรอบ 11 ของร้านนั่งเล่น และเพลงที่ใช้เล่น คือ เพลง "เมื่อรักฉันเกิด" และ "คิดถึง" ทำให้เกิดความประหลาดใจและความสนุกของผู้ชมในร้านเป็นจำนวนมาก
จีนไทเปในโอลิมปิกเยาวชนฤดูร้อน 2014
ประเทศจีนไทเป เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 2 ค.ศ. 2014 (พ.ศ. 2557) ที่เมืองหนานจิง สาธารณรัฐประชาชนจีน ระหว่างวันที่ 16-28 สิงหาคม พ.ศ. 2557 คณะกรรมการโอลิมปิกแห่งชาติจีนไทเปเป็นผู้ทำหน้าที่ในการส่งนักกีฬาเข้าร่วมแข่งขันจำนวน 47 คน ใน 15 ชนิดกีฬา ผลการแข่งขันครั้งนี้ประเทศจีนไทเปได้รับเหรียญรางวัลแบ่งเป็น 3 เหรียญทอง 3 เหรียญเงิน และ 2 เหรียญทองแดง รวมทั้งหมด 8 เหรียญ
ปาเลนเซีย
ปาเลนเซีย (Palencia, ) เป็นนครทางใต้ของติเอร์ราเดกัมโปส ทางทิศเหนือ-ตะวันตกเฉียงเหนือประเทศสเปน เป็นเมืองหลักของจังหวัดปาเลนเซียในแคว้นปกครองตนเองกัสติยาและเลออน เทศบาลมีประชากร 78,892 คน เมื่อปี ค.ศ. 2017
จีนไทเปในโอลิมปิกเยาวชนฤดูร้อน 2014
กรีฑา
ผลการแข่งขันดังนี้ :
ลิลิตพายัพ
ลิลิตพายัพ เป็นวรรณกรรมประเภทนิราศ พระราชนิพนธ์ในพระบาทสมเด็จพระมงกุฎเกล้าเจ้าอยู่หัวครั้งดำรงพระอิสริยยศเป็นสมเด็จพระบรมโอรสาธิราช เจ้าฟ้ามหามงกุฎราชกุมาร โดยใช้นามแฝงว่า หนานแก้วเมืองบูรพ์ อย่างไรก็ดีมีผู้แต่งร่วมอีก 2 คน คือหม่อมเจ้าถูกถวิล ศุขสวัสดิ์ และพระยาบำเรอบริรักษ์ (สาย ณ มหาชัย) ซึ่งระบุไว้อยู่ในโคลงในฐานะผู้ตามเสด็จด้วย
ลิลิตพายัพได้รับการตีพิมพ์ครั้งแรกในหนังสืองานศพพระตำรวจเอก เจ้าพระยาราชศุภมิตร พ.ศ. 2472
Lefebvrea
Lefebvrea เป็นสกุลของพืชดอกที่อยู่ในวงศ์ Apiaceae.
ถิ่นกำเนิดของมันคือ แอฟริกาเขตร้อนและใต้ พบได้ในแองโกลา, เบนิน, บุรุนดี, แคเมอรูน, สาธารณรัฐแอฟริกากลาง, ชาด, คองโก, เอธิโอเปีย, เคนยา, มาลาวี, โมซัมบิก, นามิเบีย, ไนจีเรีย, รวันดา, แอฟริกาใต้ (ภายในจังหวัดเคป, โควซุลุ - นาลและจังหวัดภาคเหนือ), ซูดาน, สวาซิแลนด์, แทนซาเนีย, ยูกันดา, แซมเบีย, Zaïreและซิมบับเว
สปีชีส์ในสกุล ได้แก่:
อาร์ล
อาร์ล (Arles; Arle) เป็นนครและเทศบาลทางใต้ของประเทศฝรั่งเศส เป็นเมืองรองของจังหวัดบุช-ดูว์-โรน แคว้นพรอว็องซาลป์-โกตดาซูร์ ในอดีตเคยเป็นจังหวัดของพรอว็องส์
โบราณสถานโรมันและโรมาเนสก์ที่อาร์ลเป็นแหล่งโบราณสถานโรมันโบราณที่ขึ้นทะเบียนเป็นมรดกโลก ในปี ค.ศ. 1981 โดยองค์การยูเนสโก
ชื่อ
มีการตั้งชื่อเมืองเป็น Arelate ในช่วงกลางศตวรรษที่ 1 ก่อนคริสต์ศักราช (ซีซาร์), Areláte (Ἀρελάτε) ประมาณช่วงต้นคริสต์ศตวรรษที่ 1 (สตราโบ), Arlate civitas ใน ค.ศ. 954 และ Arle ในคริสต์ศตวรรษที่ 13 ภูมินามวิทยาของ Arelate เป็นรูปแผลงละตินจากภาษากอลว่า *Arelati แปลว่า 'ริมบึง' หรือ 'หน้าบึง'
ประชากร
ข้อมูลประชากรในตารางระบุจำนวนประชากรในเขตเทศบาลอาร์ลในแต่ละปี โดยเทศบาลนี้ยกพื้นที่บางส่วนให้กับเทศบาลใหม่ Port-Saint-Louis-du-Rhône ใน ค.ศ. 1904 และเทศบาลใหม่ Saint-Martin-de-Crau ใน ค.ศ. 1925
แฮสแซน แปแครวอน
แฮสแซน แปแครวอน (4 สิงหาคม พ.ศ. 2454 - 11 เมษายน พ.ศ. 2522) เป็นนักการเมืองชาวอิหร่านและทหารชาวอิหร่านในฐานะผู้อำนวยการองค์การข่าวกรองและความมั่นคงแห่งรัฐ (ซอวอก) ตั้งแต่ปี พ.ศ. 2504 ถึง พ.ศ. 2508 และรัฐมนตรีกระทรวงข่าวสารในคณะรัฐมนตรีของแอมีร์แอบบอส โฮเวย์ดาในปี พ.ศ. 2508 ถึง พ.ศ. 2510 และเอกอัครราชทูตหลายประเทศเช่นปากีสถานและฝรั่งเศสและสมาชิกของกระทรวงราชสำนัก (Royal Court) แต่นอกจากนี้เขามีความสัมพันธ์ใกล้ชิดกับรูฮุลลอฮ์ โคมัยนีอีกด้วย
เขาถูกประหารชีวิตในวันที่ 11 เมษายน พ.ศ. 2522
ผู้อำนวยการองค์การข่าวกรองและความมั่นคงแห่งรัฐ
เมื่อเขาเป็นผู้อำนวยการองค์การข่าวกรองและความมั่นคงแห่งรัฐและเขาก็คัดค้านการทรมานระหว่างสอบสวน
อำเภอสิเกา
สิเกา  เป็นอำเภอหนึ่งของจังหวัดตรัง
ประวัติ
อำเภอสิเกา ได้รับการสถาปนาขึ้นเป็นอำเภอ ขึ้นต่อจากเมืองกันตัง (เมืองตรังในขณะนั้น) เมื่อปี พ.ศ. 2430 ในรัชสมัยของพระบาทสมเด็จพระจุลจอมเกล้าเจ้าอยู่หัว รัชกาลที่ 5 เหตุผลที่เลือกตั้งตัวอำเภอในที่ตั้งปัจจุบันบริเวณคลองสิเกา คือ เพื่อป้องกันข้าศึกในสมัยสงครามโลกครั้งที่ 2 (ญี่ปุ่นขึ้นเมือง) โดยเมื่อก่อน อำเภอสิเกามีพื้นที่กว้างขวางกว่าปัจจุบัน คือ พื้นที่ด้านตะวันตกเฉียงเหนือทั้งหมดของจังหวัด นับตั้งแต่ชายเขตอำเภอห้วยยอด ในปี พ.ศ. 2464 อำเภอสิเกา หรือ "สิเก๊า" ตามราชกิจจานุเบกษา มีฐานะเป็นอำเภอหนึ่งในจังหวัดตรัง มีตำบลในเขตการปกครองทั้งหมด 9 ตำบล ได้แก่ ตำบลสิเก๊า ตำบลเขาไม้แก้ว ตำบลกะลาเส ตำบลวังมะปราง ตำบลเขาเศษ (ตำบลเขาวิเศษในปัจจุบัน) ตำบลท่าสะบ้า ตำบลนาเหมืองเพ็ชร์ (ตำบลนาเมืองเพชรในปัจจุบัน) ตำบลไม้ฝาด และตำบลหนองตรุด
ภูมิศาสตร์
อำเภอสิเกาตั้งอยู่ทางทิศตะวันตกเฉียงเหนือของจังหวัด มีอาณาเขตติดต่อกับเขตการปกครองข้างเคียงดังต่อไปนี้
การปกครองส่วนภูมิภาค
อำเภอสิเกาแบ่งเขตการปกครองย่อยออกเป็น 5 ตำบล 40 หมู่บ้าน ได้แก่
การปกครองส่วนท้องถิ่น
ท้องที่อำเภอสิเกาประกอบด้วยองค์กรปกครองส่วนท้องถิ่น 7 แห่ง ได้แก่
โบกูตาจิ โนะ เซ็นโซ
โบกูตาจิ โนะ เซ็นโซ (僕たちの戦争 (Bokutachi No Sensou)) เป็นเรื่องราวของชายหนุ่มสองคนที่มีหน้าตาเหมือนกัน ราวกับเป็นคนๆเดียวกัน แต่มีพื้นเพที่มา และอุปนิสัยต่างกันโดยสิ้นเชิง ที่สำคัญพวกเขาอยู่กันคนละช่วงเวลา ห่างกันถึง 60 กว่าปี
เนื้อเรื่องย่อ
ปี 2005 เคนตะเป็นเหมือนวัยรุ่นทั่วไปในปัจจุบัน ที่ไม่ค่อยสนใจอะไรรอบตัวมากนัก เขาใช้ชีวิตไปเรื่อยเปื่อย ไม่สนใจที่จะทำงานให้เป็นหลักแหล่ง งานอดิเรกคือการเล่นเซิร์ฟ วันหนึ่งเขาทะเลาะกับพ่อ เรื่องที่พ่อดุว่าเขาว่าเป็นคนไม่เอาถ่าน เคนตะจึงเตลิดออกจากบ้าน และดื่มเหล้าจนเมา สิ่งเดียวที่อยู่ในความคิดของเขาคือ การไปเล่นเซิร์ฟ ให้ลืมความทุกข์ใจของตนเอง
ด้วยความที่เมามาก ทำให้เขาประคองตัวไม่อยู่ พลัดตกจากบอร์ดและจมน้ำหายไป
ปี 1944 ในช่วงปลายสมัยสงครามโลกครั้งที่ 2 ญี่ปุ่นทั้งประเทศกำลังอยู่ในภาวะสงคราม ผู้หญิง เด็กและคนชรา ต้องประสบความยากลำบากทั้งจากภาวะขาดแคลนอาหาร และระเบิดที่ถูกทิ้งจากเครื่องบินแทบไม่เว้นวัน
เคนตะและโกะอิจิ ต่างก็ตกใจมากเมื่อทั้งคู่รู้สึกตัวตื่นขึ้น พบว่าพวกเขาได้สลับช่วงเวลากัน โดยเคนตะต้องไปอยู่ในยุดสงครามโลก รวมทั้งถูกเกณฑ์เข้าเป็นทหารในกองทัพ และโกะอิจิต้องมาเผชิญหน้ากับเทคโนโลยีและวัฒนธรรมยุคใหม่ พร้อมกับความรู้สึกผูกพันที่เกิดขึ้นเมื่อได้พบกับมินามิ คนรักของเคนตะที่เข้าใจผิดว่าเขาคือคนรักของเธอ
ปลาคิลลี่ฟิช
ปลาคิลลี่ฟิช (Killifish) เป็นชื่อสามัญของปลาน้ำจืดและน้ำกร่อยขนาดเล็กหลายชนิด ในอันดับ Cyprinodontiformes ซึ่งเป็นปลาที่ออกลูกเป็นตัว นับ 1,000 กว่าชนิด ในแทบทุกทวีปทั่วโลก แต่ปลาคิลลี่ฟิชจะเป็นปลาที่แพร่ขยายพันธุ์ด้วยการวางไข่
โดยปลาคิลลี่ฟิช มีลักษณะโดยทั่วไป จะเป็นปลาขนาดเล็กที่มีสีสันสวยงาม โดยเฉพาะในตัวผู้ ในหลากหลายพฤติกรรม ในบางชนิดจะหากินและดำรงชีวิตอยู่บนผิวน้ำ, บางชนิดหากินและดำรงชีวิตอยู่ระดับพื้นน้ำ และบางชนิดจะรวมตัวกันเป็นฝูง และบางชนิดจะว่ายน้ำอย่างกระจัดกระจาย
ปลาคิลลี่ฟิช เป็นปลาที่มักพบในแหล่งน้ำต่าง ๆ ตั้งแต่ ต้นน้ำตลอดจนไปถึง คลอง, บึง และแม่น้ำต่าง ๆ ทั้งที่เป็นแหล่งน้ำถาวรและแหล่งน้ำชั่วคราวที่เหือดแห้งหายไปได้ตามฤดูกาล แม้กระทั่งแอ่งน้ำในรอยเท้าสัตว์ ซึ่งคำว่า "คิลลี่" (Killi) มาจากภาษาดัตช์คำว่า "kilde" หมายถึง "แหล่งน้ำขนาดเล็ก"
โดยมีลักษณะการวางไข่หลากหลายแตกต่างออกไป เช่น วางไข่ทิ้งไว้ในพื้นดินและมีวงจรชีวิตที่สั้น หรือวางไข่ไว้กับใบของไม้น้ำ
สำหรับในประเทศไทย มีปลาเพียงชนิดเดียวที่เข้าข่ายปลาคิลลี่ฟิช คือ ปลาหัวตะกั่ว (Aplocheilus panchax) ซึ่งอยู่ในวงศ์ Aplocheilidae ที่พบได้ทุกแหล่งน้ำทั่วทุกภาค
ปลาคิลลี่ฟิช เป็นปลาที่ได้รับความนิยมในการเลี้ยงเป็นปลาสวยงาม โดยมักจะนิยมเลี้ยงรวมเป็นฝูงหรือปะปนกับปลาชนิดอื่น ในตู้ไม้น้ำ และเลี้ยงเพื่อฟักลูกปลาให้ออกจากไข่ที่วางไว้ในดิน ซึ่งสามารถห่อส่งขายทางไปรษณีย์ได้ นับว่าเป็นความสนุกอย่างหนึ่งของผู้เลี้ยง โดยสกุลที่นิยมเลี้ยงได้แก่ Nothobranchius ที่มีถิ่นกำเนิดอยู่ในทวีปแอฟริกา  และปลาหัวตะกั่วทองคำ (Aplocheilus lineatus) ที่มีถิ่นกำเนิดในประเทศอินเดีย เป็นต้น
คอรี่ แอนด์ แจน
คอรี่ แอนด์ แจน (อังกฤษ: COREY & JAN) เป็นศิลปินดูโอ้หญิงเบอร์แรก ภายใต้สังกัด "StarZone Music Records (สตาร์โซน มิวสิคเรคคอร์ด)" โดยทั้งคู่มีผลงานร่วมกันเพียงระยะเวลาสั้น ออกอัลบั้มร่วมกัน 1 ชุด ในปีพ.ศ. 2540
ประวัติ
คอรี่ แอนด์ แจน (Corey & Jan) ศิลปินดูโอ้หญิงเบอร์แรก ทั้งสองออกอัลบั้มภายใต้สังกัด "StarZone Music Records" ซึ่งเป็นค่ายเล็กๆในช่วงนั้น มีสมาชิก 2 คน ได้แก่ "คอรี่ ลีย์ รอบิ้นส์" ซึ่งเธอเป็นลูกครึ่งไทย-อเมริกัน มีชื่อไทยว่า "อพชินี อุตตมะโยธิน" และ "แจน บุรกรรมโกวิท" ทั้งคู่เป็นเพื่อนสนิทกันตั้งแต่ช่วงวัยเด็ก ซึ่งพวกเขาเรียนโรงเรียน Rasami British International School ด้วยกันในช่วงชั้นอนุบาล ภายหลัง คอรี่และแจน ก็ได้กลับมาเจอกันอีกครั้งและออกอัลบั้มร่วมกัน
คอรี่มีศักดิ์เป็นหลานสาวของ วสันต์ อุตตมะโยธิน นักแสดงตลก คอรี่เข้าสู่วงการตั้งแต่ช่วงวัยเด็ก โดยผ่านการถ่ายแบบนิตยสาร และถ่ายโฆษณามาแล้วมากมาย ไม่ว่าจะเป็น โฆษณายาสีฟันคอลเกต, นมผงตราหมี เป็นต้น เธอเริ่มเข้าสู่วงการเพลงจากการประกวดร้องเพลงเวที "Beau Singing Contest" ของ สุนิตา ลีติกุล ในปีพ.ศ. 2539 ซึ่งเธอได้รางวัลรองชนะเลิศอันดับ 1
แจน บุรกรรมโกวิท สาวน้อยวัย 16 ปี แจนเข้าสู่วงการบันเทิงจากการถ่ายโฆษณาเบอร์ดี้ คอฟฟี่ ,โฆษณายาสระผมรีจอยส์ เป็นต้น แจนมีประสบการณ์ร้องเพลงจากการเป็นคณะนักร้องประสานเสียงที่โรงเรียนนานาชาติ ISB และเรียนร้องเพลงกับ มณีนุช เสมรสุต
งานเพลง
21 ตุลาคม พ.ศ. 2540 คือวันวางจำหน่ายอัลบั้มชุดแรกของ "คอรี่ แอนด์ แจน" ศิลปินดูโอ้ภายใต้สังกัด StarZone Music Records และทั้งคู่มีคอนเสิร์ตเปิดตัวอัลบั้มครั้งแรกในชื่อ "COREY & JAN Launch Party - Mini Concert" ซึ่งจัดที่ Hollywood Place, Bangkok
ภายหลังที่ทั้งคู่ไม่ได้ทำงานเพลงร่วมกันต่อ คอรี่ ได้ย้ายสังกัดไป จีเอ็มเอ็ม แกรมมี่ ออกอัลบั้มคู่กับ เจนสุดา ปานโต ส่วน แจน หลังจากนั้นเธอก็มีผลงานบ้างประปราย และกลับไปศึกษาต่อในระดับมหาวิทยาลัย
Album "COREY & JAN" (ค.ศ. 1997)
- ขับร้อง คอรี่, แจน / คำร้อง: นายหมู่ , ทำนอง/เรียบเรียง: ปณัฐ นาควัชระ - ขับร้อง คอรี่, แจน / คำร้อง: กิตยาพรรณ ภานุพัฒน์ , ทำนอง/เรียบเรียง: ALIEN - ขับร้อง คอรี่, แจน / คำร้อง: สุนีย์ ศรีนานา , ทำนอง/เรียบเรียง: ALIEN - ขับร้อง คอรี่, แจน / คำร้อง: กิตยาพรรณ ภานุพัฒน์ , ทำนอง/เรียบเรียง: MR.J.COOL - ขับร้อง คอรี่, แจน / คำร้อง: ประชา ศรีวรา , ทำนอง/เรียบเรียง: ALIEN - ขับร้อง คอรี่ / คำร้อง: กิตยาพรรณ ภานุพัฒน์, ทำนอง/เรียบเรียง: MR.J.COOL - ขับร้อง คอรี่, แจน / คำร้อง: กิตยาพรรณ ภานุพัฒน์ , ทำนอง/เรียบเรียง: ALIEN - ขับร้อง แจน / คำร้อง: ประชา ศรีวรา, ทำนอง/เรียบเรียง: MR.J.COOL - ขับร้อง คอรี่, แจน / คำร้อง: ประชา ศรีวรา , ทำนอง/เรียบเรียง: ALIEN - ขับร้อง คอรี่, แจน / คำร้อง: สุนีย์ ศรีนานา , ทำนอง/เรียบเรียง: ALIEN
Lecanthus
Lecanthus เป็นสกุลของพืชดอกที่อยู่ในวงศ์ Urticaceae.
ถิ่นกำเนิดของมันคือ แอฟริกาเขตร้อน, เอเชียเขตร้อนและกึ่งเขตร้อนทางตะวันตกเฉียงใต้แปซิฟิก
สปีชีส์ในสกุล ได้แก่:
กลุ่มภาษาฟินโน-เปอร์มิก
กลุ่มภาษาฟินโน-เปอร์มิก (Finno-Permic languages) เป็นกลุ่มย่อยของตระกูลภาษายูรัล ที่ประกอบด้วยกลุ่มภาษาบอลติก-ฟินนิก กลุ่มภาษามอร์ดวินิก ภาษามารี กลุ่มภาษาซามี กลุ่มภาษาเปอร์มิก และภาษาสูญแล้วอีกจำนวนหนึ่ง คาดว่าภาษานี้แยกออกจากกลุ่มภาษาฟินโน-ยูกริก เมื่อราว 3,000–2,500 ปีก่อนคริสต์ศักราช จากนั้นจึงแยกออกเป็นกลุ่มภาษาเปอร์มิกและกลุ่มภาษาฟินโน-โวลกาอิกในราว 2,000 ปีก่อนคริสต์ศักราช ในปัจจุบันรายละเอียดของการจัดจำแนกภาษากลุ่มนี้ยังเป็นปัญหาอยู่
คำว่ากลุ่มภาษาฟินนิกมักจะใช้เรียกกลุ่มภาษาฟินโน-เปอร์มิกนี้ ด้วยความเชื่อที่ว่ากลุ่มภาษาเปอร์มิกมีความสัมพันธ์ใกล้ชิดกับกลุ่มภาษาบอลติก-ฟินนิกมากกว่ากลุ่มภาษายูกริก ในขณะที่นักภาษาศาสตร์ชาวฟินแลนด์จะใช้คำว่ากลุ่มภาษาฟินนิกเมื่อกล่าวถึงกลุ่มภาษาบอลติก-ฟินนิก
กลุ่มภาษาย่อย
นักวิชาการจัดกลุ่มภาษาย่อยของกลุ่มภาษาฟินโน-เปอร์มิกไว้ต่างกัน โดยในช่วงคริสต์ศตวรรษที่ 20 การจัดอันดับส่วนใหญ่จัดแยกเป็นเปอร์มิกกับฟินโน-โวลกาอิก จากนั้นในคริสต์ศตวรรษที่ 21 Salminen ปฏิเสธแนวคิดฟินโน-เปอร์มิกและฟินโน-โวลกาอิกทั้งหมด ส่วนการจัดแบบอื่นแบ่งกลุ่มภาษาฟินโน-เปอร์มิกออกเป็น 5 สาขา ดังนี้
สะพานพระราม 6
สะพานพระราม 6 เป็นสะพานข้ามแม่น้ำเจ้าพระยาที่สร้างขึ้นเป็นแห่งแรกของประเทศไทย และเป็นสะพานสำคัญที่สุดในเส้นทางสายใต้ เชื่อมระหว่างแขวงบางซื่อ เขตบางซื่อ กับแขวงบางอ้อ เขตบางพลัด กรุงเทพมหานคร ในเส้นทางรถไฟสายใต้
ข้อมูลตัวสะพาน
สะพานสร้างตามแบบ Cantilever ประกอบด้วยสะพานเหล็ก 5 ช่วง ส่วนหนึ่งเป็นถนนคอนกรีตเสริมเหล็กให้รถยนต์ทุกชนิดผ่าน อีกส่วนหนึ่งเป็นทางรถไฟ  พร้อมทางเดินเท้า  2 ด้าน  ตัวสะพานมีความยาว  442.08 เมตร กว้าง  10 เมตร สูงจากระดับน้ำทะเลถึง  10 เมตร ดังนั้นเรือขนาดธรรมดาสามารถลอดผ่านได้
ปัจจุบันสะพานพระราม 6 ปิดการจราจรส่วนที่เป็นถนน เมื่อมีการก่อสร้าง สะพานพระราม 7 ขึ้นเป็นสะพานคู่ขนาน แล้วนำส่วนที่เคยเป็นถนนแปรสภาพเป็นทางรถไฟ ในฐานะที่เป็นส่วนหนึ่งของทางคู่ช่วงชุมทางบางซื่อ - นครปฐม สำเร็จเมื่อปี พ.ศ. 2546 แม้กระนั้นก็ตาม เวลาใช้งานจริงต้องให้รถไฟแล่นผ่านไปครั้งละขบวน เพื่อป้องกันไม่ให้สะพานทะลายลงมาเพราะรับน้ำหนักเกินพิกัด
สะพานพระราม 6 เป็นสะพานเหล็กโครงทรัสรองรับทางรถไฟข้ามแม่น้ำเจ้าพระยา ระหว่างสถานีชุมทางบางซื่อ กับ สถานีบางบำหรุ ในทางรถไฟสายใต้ (แยกพระราม 6) โครงสร้างของสะพานมีลักษณะสมมาตรตามแนวยาว ประกอบด้วย
เนื่องจากสะพานพระราม 6 เป็นสะพานซึ่งถูกออกแบบให้มีทางรถยนต์ขนานคู่ไปกับทางรถไฟมีผลให้ขนาดหน้าตัดของชิ้นส่วนโครงทรัสทั้ง 2 ฝั่งไม่เท่ากัน โดยขนาดหน้าตัดของชิ้นส่วนโครงทรัสฝั่งทางรถไฟ (Railway Side) จะมีขนาดใหญ่กว่าโครงทรัสฝั่งทางรถยนต์ (Highway Side) ต่อมาการรถไฟแห่งประเทศไทยได้ดำเนินการทุบรื้อทางรถยนต์ขนานคู่ไปกับทางรถไฟบนสะพานออกไป และได้ดำเนินการเสริมกำลัง (Strengthening) โครงทรัสฝั่งทางรถยนต์ (Highway Side) เสริมกำลัง Stringer และ Floor Beam (Cross Girder) อีกทั้ง ติดตั้ง Stringer และวางทางรถไฟทางคู่เพิ่มขึ้นอีกหนึ่งทางแทนทางรถยนต์ขนานคู่ไปกับทางรถไฟเดิม